BSF ने 6 बांग्लादेशियों को पकड़ा, भारत की सीमा में घुसने की कर रहे थे कोशिश, दलालों ने सभी से लिए थे पैसे
शनिवार को भारत की सीमा में घुसने की कोशिश कर रहे छह बांग्लादेशियों को बीएसएफ ने पकड़ लिया। इनमें तीन महिलाएं और एक बच्चा शामिल है।
कोलकाता:  शनिवार को भारत की सीमा में घुसने की कोशिश कर रहे छह बांग्लादेशियों को बीएसएफ ने पकड़ लिया। इनमें तीन महिलाएं और एक बच्चा शामिल है। पूछताछ के दौरान पता चला कि उनमें से कुछ अपने रिश्तेदारों से मिलने के लिए आ रहे थे, वहीं कुछ काम की तलाश में आर रहे थे। पकड़े गए सभी लोगों ने दलालों को पैसे दिए थे। बीएसएफ के एक बयान के अनुसार- 'रानघाट और जीतपुर सीमा चौकियों पर इस पार आने की कोशिश कर रहे छह लोगों को पकड़ा गया। उन्हें बाद में 24 परगना जिले के दो सीमा चौकियों पर बॉर्डर गार्ड बांग्लादेश (बीजीबी) के हवाले कर दिया गया। पूछताछ के दौरान पता चला कि उनमें से कुछ अपने रिश्तेदारों से मिलने भारत आ रहे थे, जबकि कुछ काम की तलाश में आ रहे थे। इन सभी ने दलालों को पैसे दिये थे।' इनपुट-भाषा